

**Република Србија**

**Аутономна покрајина Војводина**

**Покрајински секретаријат за урбанизам и заштиту животне средине**

У складу са чланом 50. Закона о планирању и изградњи („Службени гласник РС“, бр. 72/09, 81/09 – исправка, 64/10–УС, 24/11, 121/12, 42/13-УС, 50/13-УС, 98/13-УС, 132/14, 145/14, 83/18, 31/19 и 37/19- и др.закон, 9/20 и 52/21), чл. 55-68. Правилника о садржини, начину и поступку израде докумената просторног и урбанистичког планирања („Сл. гласник РС“, бр. 32/19) и чл. 5. и 19. Закона о стратешкој процени утицаја на животну средину („Службени гласник РС“, број 135/04 и 88/10)

оглашава

**ЈАВНУ СЕДНИЦУ КОМИСИЈЕ ЗА ЈАВНИ УВИД**

 **у**

# НАЦРТ РЕГИОНАЛНОГ ПРОСТОРНОГ ПЛАНА АУТОНОМНЕ ПОКРАЈИНЕ ВОЈВОДИНЕ ОД 2021. ДО 2035. ГОДИНЕ

# И

# ИЗВЕШТАЈ О СТРАТЕШКОЈ ПРОЦЕНИ УТИЦАЈА РЕГИОНАЛНОГ ПРОСТОРНОГ ПЛАНА АУТОНОМНЕ ПОКРАЈИНЕ ВОЈВОДИНЕ ОД 2021. ДО 2035. ГОДИНЕ НА ЖИВОТНУ СРЕДИНУ

 **Јавни увид** у Нацрт Регионалног просторног плана Аутономне покрајине Војводине од 2021. до 2035. године и Извештај о стратешкој процени утицаја Регионалног просторног плана Аутономне покрајине Војводине на животну средину, одржан је у трајању од 30 дана, **од 21.03.2022. године до 19.04.2022. године** у седиштима и на итернет страницама свих јединица локалне самоуправе и Покрајинског секретаријата за урбанизам и заштиту животне средине.

 **ЈАВНЕ СЕДНИЦЕ КОМИСИЈЕ ЗА ЈАВНИ УВИД** у Нацрт Регионалног просторног плана Аутономне покрајине Војводине од 2021. до 2035. године и Извештај о стратешкој процени утицаја Регионалног просторног плана Аутономне покрајине Војводине на животну срединубиће одржане у згради Скупштине Аутономне покрајине Војводине, Велика сала, Владике Платона бб , Нови Сад у следећим терминима:

**- уторак 14.06.2022. године од 13:00 до 17:00 часова,**

**- среда 15.06.2022. године од 13:00 до 17:00 часова.**

Физичка лица и овлашћени представници правних лица која су у току трајања јавног увида поднели примедбе у писаном облику, могу присуствовати јавној седници **према распореду и списку који је објављен на интернет презентацији** Покрајинског секретаријата за урбанизам и заштиту животне средине. Јавној седници могу присуствовати по два овлашћена представника правних лица, удружења и потписника петиција, односно типских примедби. О свакој поднетој примедби обрађивач планског документа јавно износи свој став.

 Све потребне информације су доступне заинтересованима на интернет презентацији Покрајинског секретаријата за урбанизам и заштиту животне средине на : https://www.ekourbapv.vojvodina.gov.rs/